google/wiki40b huggingface dataset:
Which Witch

Which Witch er en dramatisk norsk musikal om kjærlighet og hekseri, skrevet av Ingrid Bjørnov, Benedicte Adrian og Ole A. Sørli. Den bygger på historisk materiale om hekseprosesser som fant sted i den tyske byen Heidelberg.

Handling

Handlingen i Which Witch er lagt til Tyskland midt på 1500-tallet, i tiden rundt reformasjonen. Den unge Maria blir forelsket i den katolske karrierebiskopen Daniel. Hvis han gifter seg, må han oppgi sitt embete. I tillegg er Maria alt lovet bort. Daniels søster, Anna Regina, gjør alt hun kan for å stoppe forholdet og legger en plan som kaster mistanke om hekseri over Maria. At hun får kontakt med Gertrud, som er én av de «kloke konene» i byen, bedrer ikke Marias situasjon.

Konsertversjonen

Which Witch ble opprinnelig skrevet som bestillingsverk for konsertoppførelse under Festspillene i Bergen og ble første gang framført i mai 1987 og deretter under Rosendal musikkfestival i juni samme år. Etterpå har konsertversjonene blitt overvært av mer enn 275 000 personer i ni land. Sankthansaften 1993 var over seksten tusen personer til stede på konsert i Holmenkollen.

Album

Albumet Which Witch ble utgitt i 1987 og har solgt over 110 000 eksemplarer. Benedicte Adrian og Ingrid Bjørnov fikk Spellemannprisen 1987 i «Åpen klasse» for albumet. I 1990 ble Which Witch på Slottsfjellet, et konsertopptak, også utgitt og i 1993 ble Which Witch - London Cast Album utgitt.

Piccadilly Theatre

Which Witch hadde premiere på Piccadilly Theatre 22. oktober 1992. Den britiske forfatteren Fay Weldon skrev den engelske librettoen. Det var den gang Norges dyreste kultursatsing i utlandet, blant annet realisert takket være Norsk Hydro, som sponset forestillingen med fire og en halv millioner kroner. Musikalen ble gjennomgående slaktet av kritikerne.
Etter et par måneder ble siste forestilling holdt, etter totalt 76 forestillinger. Opphavspersonene satt igjen med milliongjeld.
Kvikksølvminne

Kvikksølvminnet eller kvikksølvrør var et tidlig lagringsmedium, brukt i de tidligste digitale datamaskinene. Kvikksølvminnet ble oppfunnet i 1946-49 av John Presper Eckert og John William Mauchly for EDVAC, som var ferdig 1949, etterfølgeren til ENIAC. Minnet var mer pålitelig enn sine samtidige williamsminnet og trommelminnet, spesielt førstnevnte var kjent for sin upålitelighet. Til gjengjeld var det en god del dyrere og omstendelig i bruk.

Virkemåte

Kvikksølvminnet baserte seg på bruk av to-tallsystemet. Informasjon (lagret som enten 0 eller 1) ble lagret ved hjelp av lydimpulser som ble sendt gjennom et glassrør fylt med kvikksølv. Minneenhetene var både store og tunge. De krevde også konstant strømtilførsel for å bevare informasjonen, som også dagens RAM.

Minnet var veldig populært på begynnelsen av 60-tallet, men var dyrt både i innkjøp og bruk, da det krevde jevn temperatur (eller stadig endring av klokkesyklusen) for å gi pålitelige data. Kvikksølv er dessuten en miljøgift, noe som heller ikke er spesielt heldig. Senere versjoner brukte metalltråd istedenfor de nevnte rørene.
Sonetto di Michelangelo

«Sonetto di Michelangelo» opus 17 nr. 1 er et verk for orkester i én sats av Fartein Valen. Stykket ble skrevet i 1932 og er inspirert av en av Michelangelos sonetter. Verket hører blant hans hyppigst fremførte komposisjoner.

Bakgrunn

Valen begynte på komposisjonen den 11. mars 1932 i Oslo og fullførte verket hjemme i Valevåg den 6. juli samme år. Inspirasjonen til komposisjonen hentet han fra en av Michelangelos sonetter, derav tittelen på verket (på norsk: «Sonett av Michelangelo»). Teksten til sonetten var viktig for Valen og ble trykket i programheftet ved uroppførelsen i 1934 på både italiensk og tysk og i utgivelsen på Norsk Musikkforlag fra 1935. I Berit Kvinge Tjømes norske oversettelse lyder sonetten:
Jeg vet ikke, om det er det etterlengtede lys

fra Skaperen, som min sjel fornemmer,

eller om det er en annen skjønnhet fra sjelens erindring

som bryter inn i mitt hjerte som et lys,

eller om det er en klang eller en drøm,

som trer frem for mine øyne og fyller mitt hjerte

og etterlater en så brennende tvil,

som får meg til å gråte.

Ifølge Olav Gurvin var «brennende tvil» noe som lenge hadde preget Valen i forhold til sin egen kunstneriske retning og valget av den atonale musikken som uttrykksmiddel. For Valen representerte «den annen skjønnhet» (på originalspråket: L'altra Belta) den atonale musikken, noe han forklarte i et radiointervju sent i livet: 
«Når en gripes av den atonale musikken, opplever en det Michelangeo kalte for ‘den annen skjønnhet’. Vi [de atonale komponister] bruker bare teknikken for å få ‘den annen skjønnhet’ frem. [...] Den atonale musikk er likeså følt som noen annen musikk, kanskje enda mer, men riktignok på en annen måte.»
Stykket ble urfremført i Oslo den 15. januar 1934 av Filharmonisk Selskaps Orkester dirigert av Olav Kielland. Verket fikk blandet mottagelse i pressen selv om en del av publikum viste stor begeistring. Langt bedre var mottagelsen da verket ble fremført i København i 1947 under ISCM-festivalen, der verket høstet stor applaus og flotte kritikker. Anmelderen i The Times mente til og med at det var festivalens beste verk. Dette markerte Valens internasjonale gjennombrudd.
Brighton & Hove Albion FC

Historie

På et møte i «Seven Stars public house», Ship Street den 24. juni 1901 ble fotballklubben Brighton & Hove United stiftet etter et initiativ fra John Jackson. På grunn av protester fra en klubb som het Hove FC ble navnet forandret til Brighton & Hove Albion før de hadde spilt en kamp. I starten deltok de i Southern League.
De gikk inn i 3. divisjon da de kom med i The Football League i 1920, og på dette nivået ble de værende fram til 1958. I årene fra 1958 og fram til 1962 spilte de i 2. divisjon, men så rykket de ned 2 år på rad og spilte noen sesonger i 4. divisjon. Den beste perioden i klubbens historie var fra 1979 fram til 1983, da de spilte i den engelske toppdivisjonen. I 1983 kom de også til finalen i FA-Cupen, der de spilte 2-2 mot Manchester United, før de tapte 4-0 i omkampen. I 2017 rykket de opp til Premier League for første gang da de kom på andre plass i Championship i 2016/17-sesongen.

Hjemmebane

Fra 1902 spilte Brighton & Hove Albion på banen Goldstone Ground. Klubbens tilskuerrekord på 36 747 ble satt i en kamp mot Fulham 27. desember 1958 (2. divisjon). Goldstone Ground var den ene av to baner utenfor London som hadde kamper under sommer-OL 1948. (Den andre var Fratton Park i Portsmouth.) På 1990-tallet fikk imidlertid klubben økonomiske problemer, og Goldstone Ground ble solgt. Siste kamp på banen ble spilt 26. april 1997. Banen ble revet, og i dag ligger et butikkområde der banen lå.
Albion spilte deretter i to sesonger i "utlendighet" på Gillinghams bane Priestfield Stadium, over 100 km fra Brighton. Sommeren 1999 fikk klubben tillatelse til å flytte hjem igjen til Brighton og spille på friidrettsbanen Withdean Stadium. Naboene til Withdean Stadium var skeptiske til at fotballklubben skulle spille der, og det ble innført begrensninger på både musikkspilling på stadionet og parkering. Lydbegrensningene ble lempet på etter et år, men parkeringsrestriksjonene gjelder fremdeles. For fotballpublikumet er heller ikke banen ideell, siden løpebanen rundt gressmatta gjør at tribunene står langt fra banen, og sikten dermed blir begrenset. I 2004 kåret avisa The Guardian Withdean Stadium til ligaens 4. verste stadion.
I 2005 fikk Brighton & Hove Albion endelig tillatelse til å bygge nytt, permanent stadion ved landsbyen Falmer. Stadionet med navnet Falmer Stadium var planlagt ferdig til sesongstart høsten 2008. Planleggingen av det nye stadionet møtte mye motstand noe som førte til at åpningen ikke ble ferdig før i 2011. Åpningskampen mot Eastbourne Borough ble spilt 16. juli 2011 og endte med 2-0-seier til hjemmelaget.
Herregården i Larvik

Herregården er en herregård som ligger på Herregårdssletta i Larvik. Herregårdsbakken i Larvik starter her.
Herregården ble bygget som residens for Ulrik Frederik Gyldenløve, bygningen ble påbegynt i 1674 og stod ferdig til hans tredje bryllup med Antoinette Augusta von Aldenburg den 16. august 1677. Gyldenløve var første eier av Laurvigen grevskap og stattholder i Norge. Grevskapet gikk i arv til Gyldenløves etterkommere. Fortsatt er noen rom bevart fra den eldste fasen, mens de fleste rom i hovedbygningen har malte interiører fra 1730-årene. Gyldenløves sønn Ferdinand Anton Danneskiold-Laurvig påbygget tømmerbygningen til den form den har i dag. Dette skjedde i anledning kong Christian 6's norgesbesøk i 1733.  
Opprinnelig lå Herregården utenfor byens grense, omgitt av en stor hage som strakte seg helt ned til sjøen i sør. Herregården ble fredet i 1923. I dag er Herregården en del av Larvik Museum 
Gjennom året huser Herregården en rekke kulturarrangementer.
Det er under utarbeidelse (2019) en helhetsplan for bevaring og restaurering av anlegget og uteområdene.
En pikeskulptur i bronse utført av billedhuggeren Hanna Jessen ble innkjøpt og plassert i Herregårdsparken.
En byste av Larvik og Omegn Museumsforenings leder Hans Teilman Hansteen ble i 1963 plassert i enden av Bastionhagen, sør for hovedbygningen.
Seward kullkraftverk

Seward kullkraftverk er et kullkraftverk i Indiana County, delstaten Pennsylvania i det østlige USA. Det har en installert produksjonskapasitet på 521 MW, fordelt på 1 blokk / turbin. Operatør er Reliant Energy Inc.
Anlegget ble bygget ut i årene 1921–2004. Brenselkilden er ulike lavere kvaliteter av kull og kullavfall. Utslippene av CO2 i 2007 var totalt 3,2690 mill tonn.
Potemkintrappen

Potemkintrappen (ukrainsk: Потьомкінські сходи, russisk: Потёмкинская лестница), er en stor trapp i havneområdet i Odessa i Ukraina. Den betraktes som den offisielle inngangen til byen fra havnen.
Trappens offisielle navn er Primorskijtrappen. Den forbinder byens sentrum via Primorskijboulevarden til havneterminalen.
Trappen er designet som en optisk illusjon. En person som går nedover vil bare se repoene/plattformene i trappen, da trinnene er skjult av disse sett ovenfra, mens en oppadgående person bare se trappetrinnene, siden plattformene er skjult bak trinnene nedenfra. En sekundær illusjon skaper et falsk perspektiv, da trappen er bredere ved bunnen enn ved toppen. Ser man oppover trappen virker den lengre enn hva den faktisk er, og ser man nedover trappen, virker den kortere en den faktisk er.
Opprinnelig bestod trappen av 200 trinn, men som følge av utvidelser av havneområdet er det nå bare 192 synlige trinn.

Historie

Odessa ligger på et høydedrag, og utviklingen av byen gjorde det nødvendig å ha en direkte adgang til havet. Før trappen ble bygget, var eneste adgang til Svartehavet gjennom svingede stier og enkle tretrapper. I 1837 bestemte man å bygge en «storslått trapp», og oppgaven gikk til den engelske ingeniøren John Upton. Upton hadde flyktet fra Storbritannia mens han var løslatt mot kausjon i en sak om dokumentfalskneri.
Grå-grønn sandstein fra Trieste, som den gang var en del av Østerrike-Ungarn, ble levert sjøveien og trappen ble bygget i årene 1837 til 1841, og byggingen kostet 800 000 rubler.
Trappen ble verdenskjent etter en scene i Sergej Eisensteins stumfilm Panserkrysseren Potemkin. Hvor kosakker under et opprør startet av matrosene på slagskipet «Potemkin» i 1905 massakrerer innbyggere i Odessa på trappen, og en herreløs barnevogn med et spedbarn triller ned trappen i kuleregnet. Denne scenen bygger imidlertid ikke på historiske fakta, da det ikke var noen massakre på trappen under opprøret eller i den etterfølgende 1905-revolusjonen.
Vintage Tapes

Vintage Tapes er en samleplate med Beranek, utgitt i 1993.
Horns Rev vindmøllepark

Horns Rev vindmøllepark er en vindmøllepark beliggende på Horns Rev i Danmark. Den er utbygget med 80 Vestas V80-2.0 MW vindmøller med en samlet kapasitet på 160 MW. De ble  installert i 2002 og ble satt i full drift den 11. desember 2002.
Vindmølleparken ligger utenfor Danmarks vestligste punkt, Blåvands Huk, ca. 20 kilometer fra kysten på et 20 km² stort areal. Den kostet omlag 270 millioner euro (ca. 2 milliarder DKK) og produserer årlig ca. 600 millioner kWh.
I 2007 eide Vattenfall 60 % og DONG Energy 40 % av vindmølleparken.
Horns Rev 2 ble innviet i september 2009. Denne utbygningen består av ytterligere 95 vindmøller med en kapasitet på 2,3 MW pr. enhet, pluss 3 testmøller på opp til 5,0 MW pr. enhet.
I 2016 begynte byggingen av Horns Rev 3. Parken vil komme til å bestå av 49 vindmøller av typen MHI Vestas V164 med en kapasitet på 8,3 MW hver, noe som vil gjøre vindmølleparken til Danmarks største med samlet effekt 406,7 MW.
Karkirurgi

Karkirurgi er kirurgi på blodårer. I Norge er dette en kirurgisk spesialitet som bygger på spesialiteten generell kirurgi. De vanligste karsykdommene som behandles av karkirurger er tette blodårer (åreforkalkning) og utposninger på blodårer (aneurismer).
Luoyang Beijiao lufthavn

Luoyang Beijiao lufthavn (forenklet kinesisk: 洛阳北郊机场; tradisjonell kinesisk: 洛陽北郊機場, LYA, ZHLY, er en lufthavn i Mengjin fylke ved byen Luoyang i provinsen Henan i Folkerepublikken Kina. Den har langt mer flytrafikk enn dens naturlige befolkningsunderlag skulle tilsi. Heller ikke er den et knutepunkt. Det skyldes at den er øvelsesflyplass for Det kinesiske universitet for sivil luftfart.
Forbundsdagsvalget i Tyskland 1965

Forbundsdagsvalget i Tyskland 1965 var valget til den femte tyske Forbundsdagen og fant sted 19. september det året. Valget omfattet bare Vest-Tyskland og ikke det daværende DDR.
Ludwig Erhards andre regjering overtok etter valget, med grunnlag i en koalisjon av CDU/CSU og FDP. I 1966 forlot imidlertid FDP koalisjonen på grunn av uenighet om budsjettet, og Erhard gikk av. 
Kurt Georg Kiesinger (CDU) dannet deretter regjering, basert på en såkalt storkoalisjon av CDU/CSU og SPD. Denne regjeringen ble sittende frem til valget i 1969.

Berlin

Som følge av den tyske delingen etter den andre verdenskrigen, var Berlin ikke omfattet av Forbundsdagsvalgene i perioden fra 1949 til 1990. I stedet valgte Berlins parlament et antall utsendinger til Forbundsdagen. Utsendingene fra Berlin (i praksis Vest-Berlin) hadde talerett og kunne ta verv i Forbundsdagen, men hadde formelt begrenset stemmerett. Berlinrepresentantene avga likevel stemme og deres stemmegivning ble offentliggjort.
Tadahiro Akiba

Landslaget

Tadahiro Akiba ble tatt ut i japans tropp til Fotball under Sommer-OL 1996.
Into the Woods (film)

Handling

Populære eventyrfigurer, fra eventyr som Askepott, Rødhette og ulven, Jack og bønnestengelen og Rapunsel, kommer sammen når en heks bestemmer seg for å lære dem en lekse.
VM i svømmesport 1998

VM i svømming 1998. De åttende verdensmesterskapet i svømming ble arrangert i Perth i Australia i perioden 8. til 17. januar 1998.
Johann Amos Comenius

Forskning

Den norske litteraturviteren og oversetteren Milada Blekastad (1917-2003) tok doktorgraden på Comenius' verker. Ifølge Norsk Oversetterleksikon er Blekastad biografi om Comenius «den mest siterte av alle verdens Comenius-biografier». Biografien ble utgitt i 1969, er på nærmere 900 sider og bærer tittelen Comenius: Versuch eines Umrisses von Leben, Werk und Schicksal des Jan Amos Komenský.
Väinö Linna-prisen

Väinö Linna-prisen (Svensk navn: Väinö Linna-priset) er en finsk litteraturpris som deles ut av Väinö Linnas fond.
Ujung Kulon nasjonalpark

Geografi

Ujung-Kulon var Indonesias første nasjonalpark. Parken har et areal på 1 206 km², hvorav 443 km² er sjøareal. Mesteparten av parken ligger på ei halvøy som stikker ut i Indiahavet. Da vulkanen på Krakatau eksploderte i 1883 laget den en tsunami som ødela landsbyer og avlinger på halvøya, og dekte hele området med et lag vulkansk aske på rundt 30 cm. Dette førte til hele befolkningen på halvøya ble evakuert, og på den måten ble den et tilfluktssted for mye av Javas flora og fauna. Halvøya inneholder i dag mesteparten av den gjenværende lavlandsskogen på øya.

Økologi

Nasjonalparken er i dag det ene av kun to steder hvor det kritisk utryddingstruede Javaneshornet finnes. En bestand på femti til seksti dyr er hjemmehørende i Ujung Kulon, mens en mindre bestand på 10 eller mindre finnes i Cat Tien nasjonalpark i Vietnam. 
I parken finnes 57 sjeldne plantearter. Blant de 35 pattedyrartene er banteng, sølvgibbon, javalangur, krabbemakak, leopard, malayisk vannmoskusdyr og rusahjort. Det finnes også 72 arter med krypdyr og amfibier og 240 fuglearter.

Vern

Deler av dagens nasjonalpark og verdensarvsted har vært vernet siden tidlig på 1900-tallet. Karakatau-øya ble utnevnt til naturreservat i 1921, fulgt av naturreservatene Pulau Panaitan og Pulau Peucang i 1937. Ujung Kulon naturreservat ble etablert i 1958, og Gunung Honje naturreservat i 1967. Ujung Kulon nasjonalpark ble så opprettet i 1992.
Alfred Getz

Familie og yrkesliv

Han var yngste barn av handelsmann, ordfører og stortingsmann Michael Getz og hustru Sofie Emilie Buchholdt. Han var fetter av riksadvokat og ordfører Bernhard Getz. Farfaren J.B.N. Getz kom til Trondhjem fra Schwarzwald som løytnant under napoleonskrigene. Familien bodde i Søndre gate 7, hvor han også ble boende med moren etter at faren døde av hjerte- og nyresykdom i 1875. Han giftet seg i 1891 med Julie Antonette Andersen, datter av arsenalforvalter Ernst Andersen på Fredriksten festning.
Etter artium i Trondhjem i 1880 ble Getz bergkandidat ved Det Kongelige Fredriks Universitet i Kristiania i 1889. Studiet tilsvarte en moderne bergingeniørutdannelse, i tillegg til mineralogi og geologi. I løpet av studietiden var han amanuensis ved universitets mineralkabinett, utførte feltarbeid for Norges geologiske undersøkelse, og praktiserte som gruveassistent i Spania. Etter endt utdannelse var han gruveingeniør i Spania, men måtte vende tilbake til Norge på grunn av sykdom. Fra 1894 til 1902 var han medeier og disponent i Werners stenforretning i Kristiania og bergteknisk konsulent for Finansdepartementet og Vigsnes kobberverk.
Getz var administrerende direktør ved Røros kobberverk fra 1903 til 1912. Han bidro til å etablere bransjeorganisasjoner som Den norske Bergingeniørforening, Norsk Bergindustriforening samt Bergverkenes Landssammenslutning innen N.A.F. Han hadde også styreverv i Den Norske Fællesforening for Haandværk og Industri. Getz satt i Statens bergkommisjon fra 1909 og 1922 og medvirket til at bergstudiet ble flyttet til NTH, som åpnet i 1910. Getz og Johan Vogt ble de første professorene ved bergavdelingen ved NTH i 1912. Getz underviste i fagene gruvedrift og oppredning. Faglig var han praktisk orientert og hadde en begrenset vitenskapelig produksjon. Han var NTHs rektor fra 1914 til 1917 og medlem av direksjonen i Det Kongelige Norske Videnskabers Selskab. Han døde uventet på landstedet Rismoen i Hådalen ved Røros etter en ekskursjon med studenter til Sverige.

Stortingsrepresentant

Getz var innvalgt på Stortinget fra Bakklandet krets (Bakklandets menighet mellom Lillegårdsbakken og Wessels gate) i Trondhjem og Levanger kjøpsteder fra 1919 til 1921. Han var valgt for Frisinnede Venstre i samarbeid med Høyre med Sara Christie som personlig vararepresentant. Han var nestformann i Stortingets universitets- og fagskolekomité.

Æresbevisninger

Alfred Getz' vei ved gamle NTH (nå NTNU) er oppkalt etter ham.
Moss stasjon

Ny stasjon

En ny stasjon skal bygges 300 meter sør fra dagens stasjon, forbindet med bygging av høyhastighetsbane. Byggestart 2019 og i trafikk 2025.
Allround-VM på skøyter 1949, kvinner

Allround-VM på skøyter 1949, kvinner ble arrangert i Kongsberg, Norge den 12. og 13. februar 1949. Maria Isakova fra Sovjetunionen forsvarte sin tittel fra 1948 og ble verdensmester. Verné Lesche fra Finland satte verdensrekord på 5000m med tiden 9.26,8.
Krimgotisk

Krimgotisk er en dialekt av gotisk som ble talt av krimgoterne i noen isolerte områder på Krim, kanskje inntil så sent som 1700-tallet.
Svært lite av det krimgotiske språket har overlevd; all vår kunnskap skyldes et brev skrevet av den flamske 1500-tallsambassadøren Ogier de Busbecq, som gir en liste på omtrent 80 ord og litt innsikt i grammatikken.
Santiago de Cuba (provins)

Historie

Frem til 1975 var Cuba delt inn i 5 provinser. En av disse var provinsen Oriente. Oriente betyr øst på spansk og denne provinsen ble kalt for Santiago de Cuba-provinsen frem til 1905.
Berte Rommetveit

Familie

Hun er datter av tidligere NRK-journalist Geir Rommetveit og søster til journalist i NRK Hordaland, Marte Rommetveit. Stortingsrepresentant Magne Rommetveit er onkel av Berte.
Stor firkamp

Stor firkamp betegner i hurtigløp på skøyter et løpsprogram med distansene 500 m, 5000 m, 1500 m og 10 000 m – ofte kalt de «klassiske». Normalt er dette offisielt løpsprogram i allroundmesterskap for menn (seniorer) som NM, EM og VM. Under EM i Lahtis 1967 gjorde imidlertid ekstrem kulde at 10 000 m ble erstattet med 3000 for å unngå forfrysninger. Verdensrekorder sammenlagt noteres for stor firkamp, og Adelskalenderen er basert på personlige rekorder på disse distansene.
For kvinner og for juniorer er liten firkamp (500, 3000, 1500 og 5000 m) det normale løpsprogrammet i mesterskap.
1. divisjon fotball for menn 1994

Opp- og nedrykk

Grunnet utvidelse av Tippeligaen fra 12 til 14 lag rykket de to beste fra hver avdeling rett opp til Eliteserien 1995, mens de to siste lagene i hver avdeling rykket ned til 2. divisjon 1995.
Opprykk: Strindheim, Stabæk, Hødd og Molde
Nedrykk: Stjørdals/Blink, Bærum, Vidar og Mjøndalen
Bruder i krig

Handling

Liv (Kate Hudson) og Emma (Anne Hathaway) er to kvinner i midten av tjueårene som har vært bestevenninner nesten hele livet og som er enige om absolutt alt. Så når mennene i deres liv frir til dem nesten eksakt samtidig, blir de naturligvis ekstatiske på hverandres vegne, og de bestemmer seg for å gifte seg i deres felles drømmekirke - på forskjellige datoer. Men en feil skjer i systemet og de blir oppført på samme dag.
I stedet for å være voksne og avtale at en av dem gifter seg en annen dag i stedet, blir begge helt manisk sta på at de skal ha akkurat den datoen, og at de skal ha det perfekte bryllupet de har sett for seg. Snart er bestevenninnene bitre fiender som gjør alt for at den andres bryllup skal bli en marerittdag.
Qin (stat)

Qin (kinesisk: 秦, pinyin: Qín, Wade-Giles: Ch'in; 778-207 f.Kr.) var en kinesisk selvstendig føydalstat i Vår- og høstannalenes tid og De stridende staters tid i Kinas historie. 
Den ble mot slutten av perioden en av de syv siste dominerende statene, og nedkjempet etterhvert alle sine rivaler. Den forente det gamle Kina, og fra 221 f.Kr. omtales det forente riket som Qin-dynastiet.
Eutektisk system

Et eutektisk system er en blanding av kjemiske forbindelser eller elementer som har en enkelt kjemisk sammensetning som størkner ved en lavere temperatur enn andre sammensetninger med samme ingredienser. Sammensetningen er kjent som den eutektiske sammensetningen og temperaturen hvor den størkner er kjent som den eutektiske temperaturen.
I et fasediagram gir skjæringspunktet mellom den eutektiske temperaturen og den eutektiske sammensetningen det eutektiske punktet.
Personbilenhet

En personbilenhet, forkortet PBE eller pbe, er en måleenhet som benyttes for å tallfeste hvor mange personbiler en bilferge har kapasitet til å laste på bildekket. Måleenheten benyttes også til å angi hvor stort dekksareal et gitt kjøretøy vil ha behov for å benytte på bildekket og til å beregne fergetakstene for ulike kjøretøy. En personbilenhet tilsvarer om lag 11 kvadratmeter dekksplass.
I Norge ble måleenheten i 1963 definert med lengden 4,25 meter og bredden 1,60 meter med utgangspunkt i den gjennomsnittlige størrelsen på de tyve mest solge bilene i landet i 1961 og 1962. I 1971 ble bredden justert til 1,65 meter. Etter en forskrift fra 1970 skulle det på enkelte ferger også beregnes en samlet avstand mellom bilene på 75 centimeter på langsidene, 15 centimeter foran og 15 centimeter bak når man beregnet bildekkets kapasitet.
Absolute Music 1

Absolute Music 1 er det første samlealbumet i den norske Absolute Music-serien og ble utgitt i 1991.
Korgen Idrettslag

Fotball

Klubben er mest kjent for fotballaget, som spiller i 4. divisjon. Korgen IL har mange aldersbestemte lag, og bestemte seg i 2006 for å starte juniorlag. Juniorlaget kom på 4.-plass i 2. divisjon Helgeland i 2006, mens seniorlaget kom på 4.-plass i 4. divisjon.